FESTIVIDADE DA INMACULADA CONCEPCIÓN AMIG@, SÉ MULLER
A Igrexa toleou ... ponnos unha muller como modelo! A Igrexa non é ben .... unha muller como exemplo! ¡A quen se lle conte! ...
Pois cremos na Igrexa, e nunha Igrexa que nin toleou nin é mal, senón nunha Igrexa que quere tomar conciencia, cada vez máis e maior, do papel da muller na construción da propia comunidade e da sociedade.
María, a muller, preséntasenos hoxe coma porta da nova humanidade e como porta da nosa salvación. Se queremos chegar a Cristo debemos entrar pola muller, descubrindo o que de feminino, de fecundo, de portadores de vida hai en nós.
Que esta celebración que agora comezamos nos axude a todos nós a que iso sexa unha realidade.
Polas veces nas que a Igrexa, basicamente a súa xerarquía, non coñece nin recoñece o papel fundamental da muller, SEÑOR, ILUSIÓNANOS DE NOVO.
Polas veces en que non respectamos as opinións dos demais, o seu xeito de vivir e de pensar, CRISTO, ILUSIÓNANOS DE NOVO.
Polas veces nas que á voz da muller lle esiximos un plus para ser escoitada,
SEÑOR, ILUSIÓNANOS DE NOVO.
* A consecuencia do pecado é a aparición de hostilidades entre o varón e a muller. Se queremos restituír o tempo da graza, é indispensable comezar por construír a reconciliación entre ambas dimensións fundamentais do humano. Non se trata, pois, de dominador - dominada, de primeiros ­- segundas, de actores - espectadoras, de voceiros - mudas .... Trátase máis ben de traballar a prol da igualdade, de compartir funcións, de valorar a complementariedade entre ambos xéneros. Ternos un longo camiño por facer. Un camiño aberto na persoa de María. A nós, cristiáns e cristiás, tócanos ir dando pasiños para que a igualdade sexa, dentro da nosa Igrexa, unha realidade.
* O noso sermos cristiáns e cristiás é tomar conciencia da nosa elección por parte de Deus para este combate: a santidade, que esixe ir morrendo ao "home vello", que nos esixe coraxe para sermos santos, recuperadores da graza. Isto vai pedir de cada un e de cada unha de nós sermos, no medio do mundo, oíntes da Palabra, mensaxeiros e mensaxeiras da Boa Nova, construtores do Reino.
* En María, a muller, a Igrexa contempla o triunfo deste combate e descóbrese vencedora do mesmo na medida na que como el a, entende a súa existencia como nai dunha humanidade xa reconciliada, unha humanidade dadora de vida, unha humanidade que atopa sentido ao seu camiño sendo, como María, servidora. Ela soubo superar vellos prexuízos, soubo estar por riba do qué dirán, soubo, nunha palabra, poñerse nas mans de Deus. Que a súa sexa hoxe tamén a nosa oración "Fágase en min segundo a túa Palabra", que nos deixemos modelar por Deus, que só quere que sexamos felices.
Como comunidade crente, alegre e esperanzada que no camiño do Advento descubre a María como alento e modelo, presentamos a Deus as nosas peticións e dicimos:
QUE MARÍA NOS AXUDE A CAMIÑAR NA IGUALDADE
* Pola nosa Igrexa diocesana, para que seguindo o camiño que abriu o Sínodo traballe por favorecer nas parroquias e na diocese relacións de igualdade entre homes e mulleres, corrixindo calquera discriminación e encomendándolles do mesmo xeito a uns e outras tarefas eclesiais de responsabilidade: consellos de pastoral, consellos económicos, comisións, delegacións, elaboración de documentos, órganos de decisión ... , OREMOS.
* Polos gobernantes e políticos, para que nos seus programas de goberno, fagan eficaz e real a igualdade entre os homes e as mulleres e así evitemos toda discriminación, todo desprezo e violencia cara as mulleres.
* Polas mulleres que nas nosas comunidades levan a cabo distintos servizos na evanxelización, para que o seu traballo e esforzo sexa sempre valorado, coñecido e recoñecido, OREMOS.
* Por todas as mulleres que en todo o mundo sofren polo simple feito de ter nacido mulleres: as vítimas da violencia de xénero, as que son obrigadas a. prostituírse, as que son escravizadas polos modelos estéticos imperantes na nosa sociedade, as que non teñen acceso a unha cultura que permita o seu desenvolvemento como persoa, as que son ignoradas polos vellos prexuízos, OREMOS.
Grazas, María, por camiñar connosco. Que, coma Ti, sexamos quen de dar un si radical a Deus comprometendo a nosa vida polo Reino. Por Xesucristo, noso Señor. Amén.
con zocas de caña e medias
é a nai do meu Señor.
U n rostro de pan dourado
cuberto co pano galano
teno a nai do meu Señor.
Con mans de traballadora
dentro da casa e por fóra
anda a nai do meu Señor.
Os pés que corren lixeiros
levando o servizo primeiro
son os da nai do meu Señor.
O ventre que foi preñado
facéndose a Deus entregado
é da nai do meu Señor.
A ledicia do oprimido
feita de pan compartido
búscaa a nai do meu Señor.
A nai que pare en Belén
e aloumiña ao seu recén
Santa María, naiciña do ceo
OFETORIO:
Que bonito despois do traballo
Oración do Papa á Inmaculada
Hai máis na páxina dos power points do ano anterior:
http://xanostesaqui.blogspot.com.es/p/domingos-ciclo-b-en-power-point.html
Etiquetas: Advento C Festividades Decembro María María Festividades